stanford-oval/wikipedia huggingface dataset:
KV
דגמים

KV-1 דגם 1939: הדגם הראשוני של הטנק, בעל תותח 76 מ"מ מדגם L-11.
KV-1A דגם 1940: דגם בעל תותח מסוג F-32 בקוטר דומה ובסיס תותח בתצורה שונה. 141 יחידות נבנו.
KV-1E: הוספה של רשתות מיגון לאורך הטנק (האות E מייצגת;ekranami: רשתות).
KV-1B דגם 1941: שיפור המיגון עם עיבוי הפלדה בעיקר בצריח ובקדמת הטנק, בדגמים מאוחרים יותר התותח שודרג לתותח Zis-5 בעל קוטר 76.2 מ"מ.
KV-1C: מיגון משופר בצריח, בעל מנוע משודרג ותותח 76.2 מ"מ.
KV-1K: טנק KV רגיל המצויד במשגרי קטיושה בצדדים. לא נכנס לייצור.
KV-1S: דגם קל של הטנק, בעל עובי שריון קל יותר וצריח קטן יותר. הדגם היה מהיר יותר במחיר המיגון הפחוּת. 1,370 יחידות נבנו.
KV-2: צויד בתותח הוביצר בקוטר 152 מ"מ שנועד לפרוץ ביצורים. אופיין בזכות הצריח הענק ששקל כ-12 טון. 334 יחידות נבנו.
KV-3 ‏ (Obiekt 222): גרסה משוריינת יותר של ה-KV-1, עם מנוע 700 כוחות סוס ותותח 76 מ"מ F-32. השיפור המשמעותי ביותר היה בשינוי המערך בצריח. לא נכנס לייצור.
KV-4 ‏ (Obiekt 224): תכנון לבניית טנק סופר כבד עם שריון בעובי 130 מ"מ שיצויד בתותח ה-107 מ"מ ZiS-6. לא עבר מעבר לשולחן השרטוטים.
KV-5 ‏ (Obiekt 225): קונספט דומה ל-KV-4, עם תותח דומה אך עם שריון בעובי 170 עד 180 מ"מ בחזית. גם הוא לא עבר מעבר לשולחן השרטוטים.
KV-7/KV-6: תכנון לשני תותחי סער על בסיס השלדה של ה-KV כלקח מההיתקלויות עם השטוג סימן 3 הגרמני. הדגם הראשון צויד בתותח 76 מ"מ במרכז וצמד תותחי 45 מ"מ בצדדים. הדגם השני צויד בצמד תותחי 76 מ"מ המורכבים זה לצד זה. שני הדגמים לא נכנסו לייצור.
KV-8: טנק KV עם להביור שהותקן בצריח במקום התותח. לצד הלהביור הורכב תותח 45 מ"מ שהוסווה כך שיראה כמו תותח 76 מ"מ. נשא כ-960 ליטר של דלק. דגם משופר נבנה על השלדה של ה-KV-1S ונקרא KV-8S.
KV-9: זה היה KV-1 חמוש בתותח הוביצר U-11 בקוטר 122 מ"מ. לא עבר את שלבי הניסוי.
KV-12: תכנון לפיתוח משחית טנקים על השלדה של ה-KV בעל תותח הוביצר בקוטר 203 מ"מ. הפרויקט נזנח לטובת ה-KV-14 ‏ (SU-152). לאחר מכן הציון KV-12 שימש לסדרה של טנקים למיסוך עשן.
KV-13: תוכנן להיות טנק אוניברסלי שישלב בין השריון של ה-KV והניידות של ה-T-34. מעולם לא נכנס לייצור.
KV-14: משחית טנקים על השלדה של ה-KV-1S המצויד בתותח 152 מ"מ. נכנס לשירות תחת השם SU-152.
KV-85: דגם ביניים עד לסיום פיתוח ה-IS-2, דגם זה היה טנק KV-1S בעל צריח ה-IS-1 עם תותח 85 מ"מ מסוג D-5T.‏ 130 יחידות נבנו.
(Obiekt 220): זה היה KV-1 עם שלדה מוארכת יותר, עם שריון עבה יותר, צריח גדול יותר, ומנוע יותר חזק. צויד תותח ה-85 מ"מ F-30. לפחות דגם אבטיפוס אחד נבנה.
טבלת השוואה בין דגמי הטנקים הכבדים של הסובייטים במלחמת העולם השנייה:
|  | KV-1   דגם 1940 | KV-1   דגם 1941 | KV-1   דגם 1942 | KV-2   | KV-1S   | KV-85   דגם 1943 | IS-2   דגם 1945 |
| --- | --- | --- | --- | --- | --- | --- | --- |
| צוות | 5 | 5 | 5 | 6 | 5 | 4 | 4 |
| משקל | 43 | 45 | 47 | 52 | 42.5 | 46 | 46 |
| חימוש | 76.2 מ"מ   F-32 ‏ | 76.2 מ"מ   F-34 ‏ | 76.2 מ"מ   ZiS-5 ‏ | 152 מ"מ   M-10T ‏ | 76.2 מ"מ   ZiS-5 ‏ | 85 מ"מ   D-5T ‏ | 122 מ"מ   D-25T |
| חימוש משני | 2 × מקלעי DT   7.62 מ"מ | 4 × DT ‏ | 4 × DT ‏ | 3 × DT ‏ | 4 × DT ‏ | 3 × DT ‏ | 2 × DT   1 × מקלע DShK |
| עובי שריון (מ"מ) | 25–75 מ"מ | 30–90 מ"מ | 20–130 מ"מ | 30–110 מ"מ | 30–82 מ"מ | 30–160 מ"מ | 30–160 מ"מ |
| מהירות כביש (קמ"ש) | 35 | 35 | 28 | 26 | 45 | 40 | 37 |
| מס' יחידות שנבנו | 141 | 1,121 | 1,753 | 334 | 1,370 | 130 | 1,500 |
שירות קרבי

בעת פלישת הצבא הנאצי לברית המועצות ב-22 ביוני 1941, כ-704 טנקי KV יוצרו, מתוכם רק 508 הונפקו ליחידות. למרות שהטנק היה בעל עדיפות טכנולוגית על פני יריביו הגרמניים, לצבא האדום היו רק מעט צוותי שריון שהתאמנו על הטנק, מאחר שמרבית טנקי ה-KV נשלחו ליחידות רק בשלושת החודשים לפני פרוץ המלחמה. בנוסף היה רק כעשירית מכמות הפגזים הנדרשת לתותחי ה-76 מ"מ, ולא היו פגזים חודרי שריון לתותח ה-152 מ"מ. לכמה יחידות של KV-2, כמו דיוויזיית הטנקים ה-41 לא הייתה תחמושת כלל.
על אף הביצועים העלובים של הצבא האדום, טנקי ה-KV היוו הפתעה לכוחות הגרמניים שנתקלו בהם לראשונה.
חיילי הרגלים הגרמניים נדהמו לגלות כי הפגזים מתותחי הנ"ט בקוטר 37 מ"מ שלהם פשוט ניתזים על ה-KV, וכך גם צוותי השריון שנוכחו לדעת שתותחי ה-37 מ"מ, 50 מ"מ ו-75 מ"מ של הפאנצרים שלהם היו חסרי תועלת אפילו בטווח קרוב. דוגמה אחת לנחיתות תותחי הטנקים הגרמנים הייתה בקרבות סביב טולה. קבוצה של טנקים גרמניים הצליחה לבודד אחד מטנקי ה-KV שאיבד זחל; מנגנון הצידוד שלו נתקע, והצריח לא יכלו לנוע. "הסתדרנו מאחוריו והתחלנו לירות", מסביר מפקד טנקים גרמני. "ספרנו את הפגיעות בטנק הזה, אבל אף אחת מהן לא הצליחה לחדור מבעד לשריון. אז ראיתי את צריח הטנק נע. הנחתי שהם רוצים להיכנע והוריתי בקשר לאנשי להפסיק אש. אז פתחו הרוסים את מכסה הצריח לגמרי והחלו יוצאים ממנו". הצוות היה מבולבל, מזועזע וחירש, אך בריא ושלם. "זה היה מדכא מאוד לגלות את נחיתותם של תותחי הטנקים שלנו".
שירות קרבי > רסין

ב-23 ביוני 1941 הצליחו אלמנטים מדיוויזיית הפאנצר ה-6 הגרמנית לבסס ראש גשר על נהר דוביסה שבליטא, ליד העיר רסין (Raseiniai). הסובייטים שלחו KV-2 בודד (בליווי מספר חיילים) לצומת דרכים ברסין כדי לנתק את ראש הגשר משארית הדיוויזיה. משהבינו הגרמנים כי ראש הגשר שלהם נותק, הם שלחו שיירה של 12 משאיות כדי לחבור אליהם, אולם אלו הושמדו במהרה על ידי ה-KV-2. בצהרי אותו היום הגיעה סוללה של תותחי נ"ט חדשים מדגם PAK 38 בקוטר 50 מ"מ מראש הגשר והתקרבה למרחק של 600 מטרים מה-KV. הסוללה פתחה באש על הטנק המבודד, אך אף לא אחד מהפגזים הצליח לחדור, עד שלבסוף צוות ה-KV השיב באש והצליח לנטרל את הסוללה. באותו זמן הגיע למקום תותח נ"מ 88 מ"מ נגרר ותפס מחסה מאחורי אחד המשאיות החרוכות. בזמן שהצוות הגרמני הוריד את התותח מהגרר, הבחין בו ה-KV ופגע בו פגיעה ישירה ממרחק של 900 מטרים. בלילה עשו הגרמנים ניסיון נוסף להשמיד את ה-KV, כשיחידת חיילים מחיל ההנדסה התגנבו בחסות החשכה אל הטנק והטמינו עליו צמד מטענים על השלדה ופוצצו אותם. כשהתקרבו אל הטנק, גילו כי המטען רק שבר את הזחלים מבלי שתהיה לו כל השפעה על השריון. אחד החיילים הניח מטען נוסף על הקנה, אך התוצאה הייתה זניחה. למחרת בבוקר, פלוגה של טנקי פאנצר 35(t) התמקמה ביער ליד ה-KV ופתחה באש על הטנק במטרה להסיח את דעתו בשעה שתותח 88 מ"מ נוסף מובא לאזור. משהתמקם, הצליח ה-'88' להשיג 6 פגיעות ישירות ב-KV. צוותי הטנקים הגרמנים ירדו כדי לבחון את ה-KV, שאפילו לא עלה באש. משהגיעו אליו, הבחינו כי רק שניים מתוך ששת הפגזים של ה-88 הצליחו לחדור את השריון. משטיפסו הגרמנים על הטנק החל התותח לזוז לעברם, עד שלבסוף אחד החיילים השחיל רימון יד מבעד לחור שנוצר בצריח. ה-KV הבודד הזה מילא תפקיד חשוב בעיכוב ההתקדמות של קבוצת פאנצרים 4 הגרמנית ללנינגרד ומנע את השמדתה של דיוויזיית הטנקים ה-2 הסובייטית.
טנקי ה-KV גם מילאו תפקיד חשוב בקרב הטנקים הענק בברודי שבאוקראינה (23–30 ביוני 1941). אך בדומה לרסין, לא הייתה להם השפעה מכרעת על תוצאות הקרב בגלל אוזלת ידו של הצבא הסובייטי וכל שיכלו היה לעכב את הגרמנים ולגרום להם לשלם מחיר כבד על התקדמותם. גנרל-מייג'ור מורגונוב, מפקד הכוחות המשוריינים באוקראינה כתב: "יש לציין במיוחד את העבודה הטובה של הקורפוסים הממוכנים ה-4, ה-8 וה-15, שהראו כי KV אחד שקול ל-10–14 טנקי אויב".
הגנרל קונסטנטין רוקוסובסקי, אחד המפקדים המוכשרים ביותר של הצבא הסובייטי בתקופת מלחמת העולם השנייה כתב בזכרונותיו: "טנקי ה-KV פשוט הדהימו את האויב. הם עמדו בפני האש של כל סוגי התותחים שהיו לטנקים הגרמניים". אבדות בקרב בקרב טנקי ה-KV נגרמו בדרך כלל על ידי תותחי ההוביצר 105 מ"מ או תותחי ה-88 מ"מ הגרמניים. אולם למרות זאת ההשפעה של ה-KV על הקרבות בקיץ 1941 הייתה זניחה, זאת בזכות הטקטיקה העדיפה של הגרמניים, אימונים לקויים של צוותי השריון הסובייטים, בעיות מכניות רבות ומחסור בחלפים דלק ותחמושת. בסופו של דבר יותר טנקי KV ננטשו על ידי צוותם בגלל תקלות מאשר שאבדו בקרב.
טנק KV-1 אשר הושמד במהלך מלחמת ההמשך עם הפינים, ספטמבר 1941.
KV-1 במוזיאון בובינגטון באנגליה.
KV-1 דגם 1942 שהיה בשירות הפינים במהלך המלחמה.
KV-1 שנפגע מספר פעמים ליד סטלינגרד, אוגוסט 1942.
ביבליוגרפיה

Kinner, Jim; Zaloga Steven J.; Sarson Peter. KV-1&2: Heavy Tank 1939-1945. Osprey Military Publishing.
Zloga, Steven J. Soviet Tanks and Combat Vehicles of World War Two. Weidenfeld & Nicholson military (1984)
Kinner, Jim; Zaloga Steven J. Stalin's Heavy Tanks 1941-1945: The KV and IS Heavy Tanks. Armor at War Series, Concord Publishing.
Bean, Tim; Fowler, Will. Russian Tanks of World War II: Stalin's Armoured Might. Ian Allan Publishing
הערות שוליים

↑  עובי השריון בבסיס התותח היה 90 מ"מ.
↑  Zaloga Kinnear & Sarson, pp-3
↑  Zaloga Kinnear & Sarson, pp-4
↑  Zaloga, pp-117
↑  Zaloga Kinnear & Sarson, pp-5
↑  Fowler & Bean, pp-114. ה-SMK וה-T-100 לעומת זאת, לא הרשימו כלל בקרב. ב-19 בדצמבר, כוח סובייטי של חמישה טנקי T-28 יחד עם ה-SMK וה-T-100 סייעו לחי"ר בניסיון לפרוץ את ההגנות הפיניות ליד העיר סומא, כשה-SMK עלה על מוקש ואחת הזחלים שלו נפגע. ניסיונות לגרור אותו על ידי ה-T-100 או ה-T-28 נכשלו, והחיילים נאלצו לנטוש אותו. הסובייטים הצליחו להשיבו רק בפברואר, לאחר מבצע חילוץ לא יעיל שגבה לא מעט חיי חיילים. הביצועים המאכזבים שלהם הובילו את הצבא האדום להפסיק את המשך פיתוחם.
↑  Fowler & Bean, pp-116
↑  Zaloga Kinnear & Sarson, pp-13
↑  Fowler & Bean, pp-120
↑  Fowler & Bean, pp-121
↑  Stalin's Heavy Tanks, 1941-1945, pp-3. זה מבלי לקחת בחשבון את תותח ה-50 מ"מ PaK 38, שהיה מסוגל לחדור את ה-T-34 ואפילו את ה-KV, אולם החל להיכנס לשימוש בוורמאכט רק ב-1941.
1 2  Zaloga Kinnear & Sarson, pp-15
↑  Stalin's Heavy Tanks, 1941-1945, pp-7-8
↑  Zaloga Kinnear & Sarson, pp-43
↑  Zaloga, pp-119-225
↑  Stalin's Heavy Tanks, 1941-1945, pp-4
↑  אנטוני ביוור, סטלינגרד. עמ' 76
↑  Zaloga Kinnear & Sarson, pp-18-21
↑  Zaloga Kinnear & Sarson, pp-21-22
| רק"מ סובייטי במלחמת העולם השנייה |
| --- | --- | --- |
| טנקים קלים | T-50 • T-60 • T-70 • T-80 |  |
| טנקים מהירים | BT-8 • ‏ BT-7 ‏ • BT-5 |  |
| טנקים אמפיביים | T-37 • T-38 • T-40 |  |
| טנקים קטנים | T-27 |  |
| טנקים בינוניים | T-28 • T-34 • T-34/85 • T-44 |  |
| טנקים כבדים | T-35 • KV-1 • KV-2 • IS-2 • IS-3 |  |
| תותחים מתנייעים | ZiS-30 • SU-5 • SU-76 • SU-85 • SU-100 • SU-122 • SU-152 • ISU-122 • ISU-152 |  |
| נ"מ משוריין | T-60Z • T-70Z • T-90 • ZSU-37 |  |
| טרקטורים משוריינים | T-26T • קומסומוליץ |  |
| רק"מ מאולתר | חרקוב • IZ • NI |  |
| רק"מ ניסיוני | PPG • SU-100Y • SU-100Y • טנק מעופף A-40 |  |
| מכוניות משוריינות | D-8 • D-12 • D-13 • FAI • BA-10 • BA-11 • BA-20 • BA-21 • BA-3 • BA-6 • BA-27 • BA-64 • BA-I • LB-62 • LB-23 |  |
| רכבים משוריינים אמפיביים | PB-4 • PB-7 • BAD-2 |  |
| זחל"מים משוריינים | BA-30 |  |
| מזחלות שלג ממונעות עם מדחף | ANT-IV • NKL-16 • NKL-26 • RF-8 • ASD-400 |  |
ה-SMK בעל שני הצריחים, ממנו פותח ה-KV. במהלך המלחמה נגד פינלנד, צילמו הפינים SMK שנפגע ממוקש, והאנליסטים הגרמנים שקיבלו לידיהם את התמונה זיהו אותו בטעות כ-T-35.
KV-1 דגם 1939, עם תותח L-11
KV-2 נטוש ברוסיה, יוני 1941
KV-1S
טנק KV-1 עולה באש לאחר שנפגע באזור וורונז', 1942
Keep Holding On

Keep Holding On הוא סינגל של הזמרת אבריל לאבין אשר הוקלט עבור פסקול הסרט "אראגון". הסינגל נכתב והופק על ידי לאבין וד"ר לוק. זהו הסינגל הראשון והיחיד מתוך הפסקול. השיר הופיע בנוסף באלבום הסטודיו השלישי של לאבין The Best Damn Thing.
השיר הגיע למקום השלישי במצעד 40 השירים למבוגרים.
הצלחה

הסינגל זכה להצלחה רבה באשר הופץ ובין השאר הגיע למקום השני בקנדה ונשאר במקום זה למשך ארבעה שבועות. בארצות הברית התברג הסינגל אל תוך 20 המובילים במצעד הבילבורד ולעשרת המובילים במצעד הבילבורד למבוגרים.
בישראל זכה השיר למקום הראשון במצעד הרשמי של גלגלצ.
מיקומי שיא

|   ‏‏‏  מצעדים ודירוגים (2006–2007)> מדינה |   ‏‏‏  מצעדים ודירוגים (2006–2007)> מצעד |   ‏‏‏  מצעדים ודירוגים (2006–2007)> מיקום שיא |   ‏‏‏  מצעדים ודירוגים (2006–2007)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | מצעד השירים הדיגיטליים | 5 |  |
|  ארצות הברית | בילבורד הוט 100 | 17 |  |
|  ארצות הברית | מצעד השירים העכשוויים למבוגרים | 27 |  |
|  ארצות הברית | מצעד 40 השירים למבוגרים | 3 |  |
|  ארצות הברית | מצעד 40 שירי המיינסטרים | 18 |  |
|  הממלכה המאוחדת | מצעד הסינגלים הבריטי | 175 |  |
|  סלובקיה | ČNS IFPI | 9 |  |
|  צ'כיה | ČNS IFPI | 27 |  |
|  קנדה | קנדה הוט 100 | 14 |  |
|  קנדה | AC | 13 |  |
|  קנדה | CHR/Top 40 | 3 |  |
|  רומניה | מצעד השירים הרומני | 51 |  |
|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 141 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  ארצות הברית | בילבורד הוט 100 | 64 |  |
|  ארצות הברית | מצעד 40 השירים למבוגרים | 21 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,600,000 |
| קנדה (Music Canada) | פלטינה | 40,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| קנדה | 27 בנובמבר 2006 | הורדה דיגיטלית | תקליטי RCA |  |
| ארצות הברית | 28 בנובמבר 2006 | רדיו להיטים עכשוויים | תקליטי RCA \ פוקס מיוזיק |  |
| ארצות הברית | 28 בנובמבר 2006 | רדיו שירים עכשוויים למבוגרים | תקליטי RCA \ פוקס מיוזיק |  |
הערות שוליים

↑  Avril Lavigne, Billboard
↑  Gold & Platinum, RIAA (באנגלית)
↑  Ask Billboard: Avril Lavigne's Best-Selling Songs & Albums, Billboard, ‏2015-09-06
↑  Gold/Platinum, Music Canada (באנגלית)
↑  iTunes - Music - Keep Holding On (From "Eragon") - Single by Avril Lavigne, web.archive.org, ‏2015-04-19
↑  ®R&R :: Going For Adds™ :: CHR/Top 40, web.archive.org, ‏2015-04-19
↑  ®R&R :: Going For Adds™ :: Hot AC, web.archive.org, ‏2015-04-19
| אבריל לאבין |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | Let Go • Under My Skin • The Best Damn Thing • Goodbye Lullaby • Avril Lavigne • Head Above Water • Love Sux |  |
| אלבומי הופעה | My World • Greatest Hits |  |
| אלבומי אוסף | B-Sides |  |
| אלבומי וידאו | Avril Lavigne: My World • Bonez Tour 2005: Live at Budokan • The Best Damn Tour: Live in Toronto |  |
| סינגלים | "Complicated" • "Sk8er Boi" • "I'm with You" • "Losing Grip" • "Mobile" • "Don't Tell Me" • "My Happy Ending" • "Nobody's Home" • "He Wasn't" • "Fall to Pieces" • "Keep Holding On" • "Girlfriend" • "When You're Gone" • "Hot" • "The Best Damn Thing" • "Alice" • "What the Hell" • "Smile" • "Wish You Were Here" • "Here's to Never Growing Up" • "Rock n Roll" "Let Me Go" • "Hello Kitty" • "Give You What You Like" • "Fly" • "Head Above Water" • "Tell Me It's Over" • "Dumb Blonde" • "I Fell in Love with the Devil" • "We Are Warriors" • "Bite Me" • "Love It When You Hate Me" |  |
| שירים אחרים | "I Always Get What I Want" • "Take Me Away" • "Push" • "Bad Reputation" • "How You Remind Me" • "Bad Girl" • "Flames" |  |
| סיבובי הופעות | Try To Shut Me Up Tour • Bonez Tour • The Best Damn World Tour • The Black Star Tour • The Avril Lavigne Tour  • Head Above Water Tour |  |
| --- | --- |
בקרת זהויות :  MusicBrainz release group: 490792ff-cc4a-38c7-b0d4-dbbdaab9c21d
Human After All

Human After All (בעברית: אנושי אחרי הכל) הוא אלבום האולפן השלישי של צמד המוזיקה האלקטרונית הצרפתי דאפט פאנק, שיצא לאור לראשונה ב-14 במרץ 2005 בחברת התקליטים וירג'ין רקורדס. בניגוד לאלבום האולפן הקודם שלהם, Discovery, שנוצר בהשראת דיסקו וגראז' האוס והופק במשך שנתיים, Human After All היה מינימליסטי ומאולתר עם ערבוב של גיטרות כבדות וכלי נגינה אלקטרוניים, והופק תוך שישה שבועות בלבד.
Human After All זכה לביקורות מעורבות מהמבקרים, שלעגו לאופי המינימליסטי והחזרתי ולזמן ההפקה הקצר שלו. עם זאת, הסינגלים "Robot Rock" ו-"Technologic" התפרסמו במספר מדינות, בעוד שהסינגל על שמו קרוי האלבום, Human After All, התפרסמם בצרפת. דאפט פאנק שילבו את השירים בסיבוב ההופעות שלהם Alive 2007, שזכה לשבחים מהמבקרים. Human After All הגיע למקום הראשון במצעד אלבומי הדאנס/אלקטרוני של בילבורד, והיה מועמד לפרס גראמי לאלבום הדאנס/אלקטרוני הטוב ביותר ב-2006.
הקלטה

בהודעה מוקדמת לעיתונות נאמר כי האלבום "שימר את הצליל המסחרי של דאפט פאנק, הפעם עם איכות ספונטנית וישירה". על ההקלטה הקצרה וההפקה המינימליסטית של Human After All הוחלט מראש כקונטרה ל-Discovey, שהופק תוך שנתיים. חבר הצמד דאפט פאנק, תומא בנגלטר אמר שהם "בהחלט הושפעו בזמנו מהרעיון לעשות את ההפך מאלבום האולפן הקודם שלהם". הוא השווה את האלבום החדש ל"אבן שאינה מלוטשת".
Human After All הוקלט בעיקר עם שתי גיטרות, שתי מכונות תופים, vocoder והקלטה מרובת רצועות. הוא הופק תוך שישה שבועות מספטמבר עד נובמבר 2004, כאשר ארבעה מאותם שבועות הושקעו במיקסינג. רוב הצלילים והגוון של האלבום נוצרו על ידי שימוש בפדל וואה וואה סינתטי של DigiTech. בנגלטר הצהיר כי האלבום היה "על התחושה הזו של פחד או פרנויה" ו"לא משהו שנועד לגרום לך להרגיש טוב". הוא אמר שגם זה וגם הסרט Daft Punk's Electroma משנת 2006 הם "מבטים מיוסרים, עצובים ומפחידים מאוד על טכנולוגיה, אבל יכולים להוציא מזה קצת יופי ורגש". הוא הכיר במכניות של האלבום, אך חש שזה מבטא את "הריקוד בין האנושות לטכנולוגיה".
בזמן יציאתו של Human After All, דאפט פאנק ראו בו כחביב עליהם מבין האלבומים שלהם, ותיארו אותו כ"אימפרוביזציה טהורה". חבר הצמד גי-מנואל דה הומם-קריסטו אמר שכל אלבום שהם יצרו היה "קשור לחיינו" וכי "הדברים הפנימיים והאישיים שעברו על תומא במהלך הפקת Human After All הפכו אותו קרוב יותר למקום שבו תומא היה באותו הזמן".
שחרור ופרסום

לקראת יציאתו של Human After All, הופצו תקליטורי קידום מכירות של האלבום. עותקים קמעונאיים בתקליטור יישמו גם הגנת Copy Control מפני שכפול לא מורשה. האלבום בכל זאת דלף לרשת מספר חודשים לפני יציאתו, אך מעריצים שהיו מבולבלים מהסגנון השונה שלו שיערו בתחילה כי מדובר בזיוף שנועד לסכל שיתוף קבצים מקוון.
ב-2013 המגזין "ספין" כתב שההוצאה הרשמית של האלבום לא הייתה מתוכננת, שכן היא התרחשה לאחר תום "תנועת האלקטרוניקה הגדולה" של שנות ה-90, אבל לפני עלייתם של לייבלים עצמאיים לריקוד כמו DFA Records ואד באנגר. דאפט פאנק לא העניקו ראיונות לקידום האלבום, מכיוון שהם הרגישו שזה יעמוד בניגוד לנושא האלבום שעוסק בתקשורת ככוח מדכא. ההצהרה הרשמית היחידה שדאפט פאנק הוציאו באותה תקופה הייתה: "אנו מאמינים ש-Human After All מדבר בעד עצמו". דה הומם-קריסטו אמר מאוחר יותר שהבחירה לשתוק הייתה הטעות הגדולה ביותר שהם עשו אי פעם.
בנגלטר הדגיש כי הקידום היחיד שלהם לאלבום היה באמצעות הקליפים שלו. לשם כך, דאפט פאנק צילמו את הקליפים של "Robot Rock" ו-"Technologic", לאחר שצילמו בעבר את הקליפ לשיר שלהם "Fresh". טוני גרדנר הפיק את הקליפ של "The Prime Time of Your Life", אם כי בנגלטר חזה שהוא לא מעשי לשימוש פרסומי בשל התוכן הגרפי שלו. דאפט פאנק התכוונו ליצור קליפ גם לשיר "Human After All", אך הצילומים שערכו עבורו הורחבו כדי ליצור במקום זאת את הסרט Daft Punk's Electroma. שירים מ-Human After All מופיעים גם באוסף Musique Vol. 1 1993–2005 ובאלבום החי Alive 2007.
עטיפת האלבום של Human After All כוללת את הלוגו של דאפט פאנק המוצג על מסך טלוויזיה. כל סינגל מהאלבום כולל עטיפה עם תמונה אחרת על מסך דומה. בנגלטר ציטט את הרומן "1984" מאת ג'ורג' אורוול כהשראה לאלבום.
מכירות

האלבום עמד בראש מצעד אלבומי דאנס/ אלקטרוני המובילים של בילבורד והגיע לשיא במקום ה-98 במצעד הבילבורד 200. הוא הגיע למקום השלישי בצרפת וקיבל תעודת זהב כפול מ-Syndicat National de l'Édition Phonographique (SNEP)חודש לאחר יציאתו. הוא גם קיבל תעודת כסף מאיגוד תעשיית ההקלטות הבריטית (BPI) בבריטניה, שם הגיע לשיא במקום ה-10. נכון למאי 2013, האלבום מכר 127,000 עותקים בארצות הברית ו-80,838 עותקים בבריטניה. הסינגל הראשון מהאלבום, "Robot Rock", זכה לתשומת לב מתונה, והגיע למקום ה-32 בבריטניה ולמקום ה-15 במצעד שירי ה-Billboard Hot Dance Club, אך לא היה להיט גדול. הסינגל השני, "Technologic", הגיע רק למקום ה-40 בבריטניה, אך הצליח בצורה ניכרת יותר בהשמעה והוצג בפרסומת לאייפוד. שיר הכותרת "Human After All" הגיע למקום ה-93 בצרפת.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Metacritic: 57/100
AllMusic: 
Blender: 
אנטרטיינמנט ויקלי: C
הגרדיאן: 
Mojo: 
NME: 7/10
Pitchfork: 4.9/10
Q: 
רולינג סטון: 
Spin: C−
ב-Metacritic, המקצה דירוג מנורמל מתוך 100 לביקורות של מבקרים מהמיינסטרים, Human After All קיבל ציון ממוצע של 57, המציין "ביקורות מעורבות או ממוצעות", בהתבסס על 28 ביקורות. בביקורת שלו למגזין "בלנדר", אמר סיימון ריינולדס כי המוזיקה המאושרת ו"פתוחת הלב" של Discovery הוחלפה ב"דאנס-רוק אירוני קשתי שמרגיש חסר תחושה - על גבול האוטיסטי". Q הרגיש שחסר לו את ה"כיף" של העבודה הקודמת של דאפט פאנק. בארי וולטרס מהרולינג סטון אמר כי הצמד בדרך כלל "חוזר על הריפים שלו ולא מרחיב אותו", ושהם "מגזימים את הנטיות הרובוטיות של הלהקה שלהם כאן, הרבה לרעת הגרובים שלה". דוריאן לינסקי מ"הגרדיאן" כינה את האלבום "אוסף חסר שמחה של רעיונות ממוצעים שנמתחו דקים נואשות". רוברט כריסטגאו מ-The Village Voice דירג את האלבום כ-"dud" וציין "תקליט גרוע שפרטיו כמעט ולא ראויים למחשבה נוספת".
בביקורת חיובית, מתיו ויינר ממגזין "Stylus" הצהיר, "זה אותו סיפור, רצועה אחר רצועה, בטעות בכוונה חילופין לווריאציה, התעצמות להתפתחות ודינמיקה. במילים אחרות, דוגמה נוצצת של שירי פופ במאה ה-21". מגזין מוג'ו אמר כי הוא "מסיר את הסלסול הראוותני ביותר כדי ליצור צליל חריף יותר". Human After All היה מועמד לפרס הגראמי לשנת 2006 לאלבום האלקטרוני/דאנס הטוב ביותר, אך הפסיד לאלבום Push the Button של The Chemical Brothers.
המשכיות

סיבוב ההופעות של Alive 2007, שהציג שירים מ-Human After All, גרם לרבים להעריך מחדש את האלבום. פדרו וינטר, המנהל של דאפט פאנק באותה תקופה, הצהיר, "כשהוצאנו את Human After All, קיבלנו הרבה פידבקים רעים, כמו, 'זה כל כך חוזר על עצמו. אין שום דבר חדש. דאפט פאנק פעם היו טובים'. ואז הם חזרו עם מופע האור, וכולם סגרו את הפה... אנשים אפילו התנצלו, למשל, 'איך יכולנו להעריך את דאפט פאנק לא נכון?' ההופעה החיה שינתה הכל. גם אם אני חלק ממנה, אני אוהב להתרחק ולהתפעל ממנה. אני, בכיתי". בנגלטר אמר כי האלבום "היה המוזיקה שרצינו לעשות בזמן שבו אנחנו עשה את זה. תמיד הרגשנו מאוד שיש קשר הגיוני בין שלושת האלבומים שלנו, וזה נהדר לראות שאנשים מבינים את זה כשהם מאזינים עכשיו להופעה החיה".
רשימת רצועות

| Human After All> מס' | Human After All> שם | Human After All> משך | Human After All>  | Human After All>  | Human After All>  | Human After All>  | Human After All>  | Human After All>  | Human After All>  |
| --- | --- | --- | --- | --- | --- | --- | --- | --- | --- |
| 1. | Human After All  | 5:20 |  |  |  |  |  |  |  |
| 2. | The Prime Time of Your Life  | 4:23 |  |  |  |  |  |  |  |
| 3. | Robot Rock  | 4:48 |  |  |  |  |  |  |  |
| 4. | Steam Machine  | 5:21 |  |  |  |  |  |  |  |
| 5. | Make Love  | 4:50 |  |  |  |  |  |  |  |
| 6. | The Brainwasher  | 4:08 |  |  |  |  |  |  |  |
| 7. | On/Off  | 0:19 |  |  |  |  |  |  |  |
| 8. | Television Rules the Nation  | 4:48 |  |  |  |  |  |  |  |
| 9. | Technologic  | 4:44 |  |  |  |  |  |  |  |
| 10. | Emotion  | 6:57 |  |  |  |  |  |  |  |
| משך כולל: | משך כולל: | 45:38 |  |  |  |  |  |  |  |
"Robot Rock" מכיל דגימת קול של "Release the Beast" שבוצע על ידי Breakwater.
השתתפות

דאפט פאנק - שירה, גיטרות, מכונות תופים, סינתיסייזרים, פסנתר, גיטרה בס, ווקודר, תכנות, הפקה.
סדריק הרבט – תיאום הפקה
גילדס לואק – תיאום הפקה
נילש פאטל – מאסטרינג
אלבום רמיקס

Human After All: Remixes הוא אלבום המורכב מרמיקסים שונים של שירים מתוך האלבום "Human After All" של מוזיקאים כמו Soulwax ו-Justice. האלבום יצא במקור ב-29 במרץ 2006 ביפן בלבד. ב-17 ביוני 2014 יצאה הוצאה מחודשת של האלבום, וגם היא הייתה בלעדית ליפן. המהדורה החדשה כללה ארבע רצועות בונוס נוספות. ב-9 באוגוסט 2014, גרסה זו של האלבום שוחררה לראשונה ברחבי העולם, והכילה רמיקס נוסף של "Technologic" של Le Knight Club.